ก่อนอื่นขอบอกก่อนว่าเคยรักษาโรคซึมเศร้ามาแล้วเป็นเวลาเกือบสองปี หลังจากนั้นก็ใช้ชีวิตตามปกติ มีออกกำลังกาย มีไปเที่ยวบ้าง แต่ช่วงสองสามอาทิตย์ที่ผ่าน มีอาการนอนหลับไม่สนิท สะดุ้งตื่นกลางดึก เริ่มนอนกลางวัน เริ่มไม่มีความรู้สึกสนใจในงานที่กำลังทำ สมาธิสั้น เริ่มคิดถึงแต่เรื่องเศร้าๆวนไปมาในหัว มีความคิดอยากหายไปชั่ววูบ แต่มีมาเรื่อยๆ รู้สึกกิจกรรมหลายๆอย่างที่ทำยังทำได้ แต่มีการอาการเบื่อบางครั้ง เริ่มไม่อยากพูดคุยกับคนอื่น เบื่ออาหาร อยากทราบว่าอาการทั้งหมดที่เล่านี้มีสิทธิที่จะกลับมาเป็นได้มากน้อยแค่ไหน และควรปฎิบัติตัวอย่างไรหรือรักษาอาการเหล่านี้อย่างไร ในตอนนี้อาการต่างๆยังไม่รบกวนการทำงานมากนักค่ะ ขอความกรุณาช่วยตอบคำถามด้วยนะคะ ขอบมากนะคะ
สวัสดีค่ะ จากที่เล่ามา ยังระบุไม่ได้ชัดเจนว่า เป็นตัวโรคที่เป็นกลับซ้ำ หรือเป็นภาวะทางอารมณ์อื่นๆ นะคะแนะนำ ให้พูดคุยถึงภาวะทางอารมณ์ และปัญหาที่เกิดขึ้นกับคนใกล้ชิดนะคะ เพื่อช่วยผ่อนคลายทางอารมณ์ได้บ้างค่ะและแนะนำให้กลับไปพบแพทย์เพื่อรับการตรวจและให้การรักษาที่เหมาะสมนะคะ